
Asja üürile võtmine
(Narvas Rakvere tn 22c asuv asfalteeritud plats)

1. ASJAOLUD JA MENETLUSE KÄIK

Narva linn toetab linnaelanike tervislikku elustiili ning püüab luua linnaelanikele täiendavaid võimalusi spordiga tegelemiseks ja vaba aja veetmiseks. Selle tegevuse üheks suunaks on avalike liuväljade ehitamine talviseks hooajaks. 

Narva linn pöördus AS Transservis-N poole palvega lubada kasutada AS Transservis-N omandis olevat Narvas Rakvere 22c asuvat asfalteeritud platsi talvehooajal ajutise  liuvälja konstruktsiooni ehitamiseks. 

Liuvälja mõõdud on 15 x 30 m. Konstruktsioon – monteeritav/demonteeritav, ladustamisvõimalusega. Liuvälja kasutamise periood – orienteeruvalt oktoober 2019 – märts 2020. Liuvälja täpne asukoht on toodud lisatud skeemil.
AS Transservis-N nõustus Narva linna ettepanekuga ning poolte vahel toimunud läbirääkimiste tulemusel otsustasid pooled, et Narva linn võtab Narvas Rakvere 22c asfalteeritud platsi osa üürile. 

Üüritasu turuhinna määramiseks on võetud aluseks kinnisvaraportaalil kv.ee olev Narva linna piirkonnas Energia 4c asuva kinnistu üüritasu suurus 0,06 eurot/m2: 
https://www.kv.ee/lepingu-solmimisel-tasuda-1-kuu-uur-tagatis-1-kuu3140254.html?nr=1&search_key=fd55df864ee65e53658f6a478a4eec2a
Arvestades kasutusse taotletava Narvas Rakvere 22c asuva asfalteeritud platsi pindala      15 m x 30 m = 450 m2 ning üüritasu suurust 0,06 eurot/m2, moodustab arvestuslik üüritasu asfalteeritud platsi kasutamise eest 27 eurot kuus (ilma käibemaksuta).

2. ÕIGUSLIKUD ALUSED
Narva Linnavolikogu 21.06.2005. a määruse nr 20 “Linnavara eeskiri” § 111 kohaselt   otsustuse teisele isikule kuuluva asja kasutamise kohta linna poolt üüri-, rendi- või tasuta kasutamise lepingu tingimustel võtab vastu linnavalitsus. Juhul, kui teisele isikule kuuluva asja kasutamine linna poolt on seotud kasutatava asja olulise parendamisega linna kulul või muude linna varaliste kohustustega, otsustab linna poolt teisele isikule kuuluva asja kasutamise linnavolikogu. Üüri-, rendi- või tasuta kasutamise lepingu allkirjastab linna nimel linnapea või linnavalitsuse poolt volitatud isik.

Antud juhul ei ole AS-le Transservis-N kuuluva asja kasutamine linna poolt seotud kasutatava asja olulise parendamisega linna kulul või muude linna varaliste kohustustega. Seega kuulub otsustuse tegemine Narvas Rakvere tn 22c asuva asfalteeritud platsi üürile võtmiseks Narva Linnavalitsuse pädevusse. 

3.  OTSUS

3.1. Võtta üürile AS-le Transservis-N kuuluva Narvas Rakvere tn 22c asuva asfalteeritud platsi osa pindalaga 450 m2 vastavalt lisatud asukohaskeemile talvehooajaks ajutise liuvälja konstruktsiooni ehitamiseks tähtajaga kuni 31.03.2020 üüritasuga 27 eurot kuus (ilma käibemaksuta). 
3.2. Narva Linnavalitsuse Linnamajandusametil sõlmida AS-ga Transservis-N punktis 3.1. nimetatud maa-ala osa üürileping ning volitada Linnamajandusameti direktorit Jelena Skulatšova´t allkirjastama üürileping.
4.  RAKENDUSSÄTTED

4.1. Korraldus jõustub seadusega sätestatud korras.
4.2. Narva Linnavalitsuse Linnamajandusametil teha korraldus teatavaks AS-le Transservis-N. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

